…….. لچہ …..
هسابجار
پُلاں بِل کہ رُد انت
دل گشی بیرہ بکن
ریشاں بہ ساه
ناکُناں دیر بہ کن
گوشت ءُ هونے بہ بی ماں مادر ءِ لاپ ءِ تہ ءَ
انگت هما کُشتر بُرو
پِسّ ءِ هوناں هوار
نوک رُدومے بہ زیر
اژنوکی ءَ زند ے بہ گند
زند ایمینی زند وشدلی زند بیگانی
زندے انچیں بہ گند کینگانی رم ءَ هچ راه مہ بیت
جِند ءِ نام ءُ توار مردم ءِ زات مہ بیت
هچ کس مہ بیت
ناں هدا ءُ زمین
نہ دگے یک کسے
من اوں مہ باں
تو هم مہ بئے
هچ کس مہ بیت
بِلّ کہ دنیاے ءَ پُلے رُدیت